JohanHeinsen/ENO huggingface dataset:
Viborger Samler, 1841-12-24
Efter Augsb. Allg. Zeit. voxer de Brødløses Antal og deres Elendighed i en frygtelig Progression. Regjeringen befrygter Udbrud af partielle Mytterier (riots); Jngen af Officiererne ved de i Shirerne stationerede Tropper erholder Permission. Det Shire, for hvilket man er meest urolig, er Norfolkshire, i Norwich høre de derværende Strømpevævere til den farligste Classe af alle Manufacturarbeidere, Desværre er ogsaa den offentlige Godgjørenhed aftagen meget: den rige Marquis af Westminster hvis aarlige Jndtægter overstige 2000,000 Lstl., og som ved et enkelt Parlementsvalg offrer en 30,000 Lstl., er paaholden og karrig, naar det gjælder og at yde den Fattige Understøttelse. Hertugen af Wellington har endog ikke villet modtage den fra Staden Paisley afsendte Deputation, der kun bad om en Audience, og han har tilstillet Deputationen en Skrivelse, der endog har vakt Scandal. Spanien. Jfølge Efterretninger fra Madrid af 8de Decbr. Er Ministeriet sysselsat med Affattelsen af en ny Ajuntamientolov. - Regenten har ved et Decret opløst den kongelige Garde, istedet for disse Regimenter oprettes to nye Jnfanterie- og to nye Cavallerieregimenter. Paa Grund af Gardens Opløsning have flere Officierer af dette Corps, der skal incorperes i de andre Regimenter, tage deres Afsked. Kun Gardens Hellebarderer skulle bestaae som et særeget Corps.
Viborger Samler, 1841-12-24
Holland. Amsterdam, den 14de Decbr. Somen Følge af den vedholdende Regn og de stærke vestlige Vinde staaer en Deel af Staden Amsterdam under Vand saa at man roer omkring i Baade. Beretningerne fra Omegnen ere meget nedslaaende. Overalt ere Markerne oversvømmede, og Alt ligner en stor Jndsøe.
Viborger Samler, 1841-12-24
Orienten. Fra Constantinopel meldes under 1ste Decbr., at den til Salonichi bestemte Skibsafdeling allerede er afseilet med Tropperne. Tahir Pascha er endnu ikke afreist, men han opholder sig i Hovedstaden paa Grund af en Forandring i Ministeriet, hvilken netop nu er i Værk.
Viborger Samler, 1841-12-24
Handels-Efterretninger. London, den 17de Decbr. Hvede har idag havt en strygende Afsætning, og at fremmed Hvede var meget søgt.
Viborger Samler, 1841-12-24
Londonergjennemsnitspriser den 14de Decbr. Hvede, 65 s. Byg, 33 s.; Havre, 22 S. 7. Rug, 33 S. 6 d.; Erter, 49 s. - Tolden paa Hvede er stegen til 22 s. 8 d.
Viborger Samler, 1841-12-24
Jndenlandske Efterretninger.
Viborger Samler, 1841-12-24
Kjøbenhavn. J Mandags Aftes gaves, første Gang efterat Selskabsværelserne paa Amalienborg Palais havde modtaget en fornøden Restauration, en Concert hos Deres Majestæter, ved hvilken blandt andre Pianisten Mortier de Fontaine, og Sangerinden Madame de Fontaine, samt af det italienske Operaselskab Dr. Rossi og Torre havde den Ære at lade sig høre. (Da.) Den 20de Decbr. incamineredes den seneste mod Hr. Orla Lehmann anlagte Sag angaaende hans Opfordring til at stifte en Forening til Værn for den haardt betrængte Presse. Hr. Lehmann mødte personligen og tilførte Protocollen, at da han havde faaet Leilighed til i Retten at gjøre sig bekjendt med Actors Jndlæg, og dette allerede tilstrækkeligen var besvaret ved hvad han i det under Sagen optagne Criminelkammer-Forhør havde anført, saa exciperede han og paastod sig frifunden for Justitiens ubeføiede Tiltale og Actionens Omkostninger paalagte det Offentlige. Med denne Protocollation blev Sagen optagen til Doms. (Da.)
Viborger Samler, 1841-12-24
Det er Orla Lehmann formeent for Høiesteret mundtlig at forsvare sin Sag, hvorimod denne skal behandles skriftligt." O. L. har i den Anledning tilstillet, Justitiarius og tvende af de ældste Tilforordnede i Høiesteret en Skrivelse, hvori han yttrer: "Sagførelsens Offenlighed, og som betingelse derfor dens Mundtlighed, har til alle Tider været anseet som Grundpillen for Høiesterets Dygtighed og Anseelse. Jeg tør derfor haabe, at det ikke vil vorde lagt mig til Last, naar jeg tilstaaer, at ogsaa jeg der seer en væsenlig Garanti for min retlige Jnteresse, hvorpaa jeg i en saadan Velfærdssag saa meget mindre kan gjøre Affald, som jeg agter at benytte den enhver Anklaget tilkommende Ret til at forsvare sine egne Handlinger. Jeg kan saa meget mindre renoncere paa den Procesmaade, der som ordinarium maa have Formodning for sig, som den vil lede til en langt bur tigere Afgjørelse, end den skriftlige Behandling. Dette er ikke blot Noget, Lovgivningen ved alle Justitssager tillægger stor Vægt, og det er ikke blot et personligt Gode for den Tiltalte og alle dem, hvem hans Skjebne ligger paa Hjerte, men det har for mig en særlig retlig Jnteresse, da jeg er Stænderdeputeret, Borgerrepræsentant og Borgerrepræsentantskabets Viceformand, og i mine tvende sidstnævnte Egenskaber endog er suspenderet paa Grund af den her omhandlede Sag.
Viborger Samler, 1841-12-24
J Lehmanns falsterske Sag ved Overretten voterede – ifølge Fædr." Assessorerne Casse, Lund, Tetens og Justitiarius, Etatsraad Thomsen. Det var notorisk, længe forinden der faldt Dom i Sagen, at Assessorerne Lund og Flensborg aldeles havde frifundet Lehmann, Casses Votum er det, der er blevet Dom, og som de tvende Andre altsaa, idetmindste hvad Resultatet angaaer, maae være tiltraadte. Saa Meget er idetmindste vist, at Jngen har voteret paa nogen Slags corporlig Straf, og om der end maatte have været Dissents hvad Mulctens Størrelse angaaer, saa have vi dog Grund til at antage, at Spørgsmaalet i intet Tilfælde har dreiet sig om nogen høiere Mulct, end den, der blev Dom. Sagen stod saaledes: to Vota paa Mulct, to paa Frifindelse; og saaledes stod den efterat de Assessorer, havde voteret, som ansaaes for de strængeste. De suturabilibus non est disputandum. Vi kunne derfor ikke sige Andet, end naar Casse, Lund og Tetens havde voteret, og hvis Kofod og Holsten antages af en eller anden Grund helst ikke at burde votere i Sagen, og naar denne stod, to Frifindelser mod 2 Mulcter, og naar blandt Frisinderne var en saa streng og conseqvent Jurist som Lund, saa var der en til Vished grændsende Sandsynlighed for, at Lehmann var blever frifunden, hvem blandt alle Rettens øvrige Tilforordnede Justitiarius end havde valgt, undtagen sig selv. Men han valgte sig selv, og Lehmann blev dømt. Han valgte sig selv, uagtet det var ham, der havde valgt de Andre, uagtet hans Valgret er bestridt, uagtet han ellers saa godt som aldrig deeltager i Voteringen; uagtet han var saa syg, at Sagen nødvendigviis derved maatte lide Ophold, og uagtet han vidste, at Boteringen stod saaledes, at hans Votum vilde giøre Udslaget. Saaledes har Justitiarius, Etatsraad Thomsen, brugt sin Valgret, og Lehmann blev dømt.
Viborger Samler, 1841-12-24
J Justitssagen: Etatsraad Salicath, contra Jørgen Jensen Hendriksen (Advocat Buntzen) der tiltales forat have ombragt et af ham besvangret Fruentimmer, er den 21de Decbr. afsagt følgende Høiesteretsdom: Landsover- samt Hof- og Stadsrettens Dom bør ved Magt. at stande. J Salarium til Etatsraad Salicath for Høiesteret betaler Tiltalte 40 Rbd. Sølv. Ved den indankede Landsoverretsdom, der stadfæster Halsnæs og Frederiksværks Birketingsdom, var Tiltalte dømt til at bøde Liv for Liv m.v. (Bl. T.) Det er noksom bekjendt, med hvilken Jnteresse man bragte i Erfaring, at Regjeringen (eller maaskee her rettere sagt: Kongen) befalede, at Ulfeldtstøtten i Kjøbenhavn skulde borttages og at Ulfeldtsplads skulde skifte Navn. J tvende Nummere af Figaro har Novelledigteren Carl Bernhard under Benævnelsen "Graabrødre Torv givet Vink om ikke alene denne Pladses, men tillige om selve Kjøbenhavns tidligere Historie, samt deri indflettet forskjellige bemærkninger og didhenhørende Gjenstande. Ved at omtale det i sin Tid paa Graabrødre Torv liggende Munkekloster, siger Forfatteren: "Helligheden geraadede efterhaanden i Forfald, næsten hele Landet over, og i Klostrene førtes et syndigt Levnet. En Bulle bebreider f. Ex. Munkene i St. Knuds Kloster i Odense, at de havde forklædte Fruentimmer til Kjeldersvende og Bryggersvende; et andet Document omtaler næsten alle fyenske Nonneklostre meget despecteerligt og de fyenske Junkere som meget letsindige. Den pavelige Legat, Cardinal Vilhelm, blev sat i Ban, fordi han havde gjort Cour til en Nonne, i Klosteret paa Eskilds kom paa Festdagen fremmede Mænd og Qvinder i Besøg til Munkene, og da spiste, drak og dandsede de med Kannikerne et Convent i Slesvig blev ophævet, fordi Lægfolk holdt sig for gode til at tage Deel i de slette Munkes Gudstjeneste, efterat endogsaa Klosterets Abbed havde givet Forargelse ved en Skandal i et berygtet Huus, ja, man har endnu et Brev fra Abbed Vilhelm i Cbeltoft Kloster til to Kongedøttre, som vare Nonner i Sanct Mariæ Kloster i Roeskilde, i hvilket han er temmelig nærgaaende mod disse Prindsesser, da han advarer dem imod intet Mindre end imod Drukkenskab. Saaledes har man endnu adskillige skriftlige Vidnesbyrd om, at Munke og Nonner, ikke alene have fortjent Skjend, men ogsaa have faaet dem. Og at de have undgaaet megen Utak, som de ærlig havde fortjent, derom vidne de mange Pandeskaller og Been af smaa Børn, som man senere har fundet i store Klosteres Ruiner, navnlig i Slesvig, da Rykloster i 1590 blev nedbrudt for at give Plads for Glücksborg Slot. At Geistlighedens Anseelse aftog, er saaledes meget naturligt."
Viborger Samler, 1841-12-24
Ligesom London, Paris og Hamborg, har nu ogsaa Kjøbenhavn faaet et Hatte Abonnement," det vi sige et Establissement, hvor Folk efter Overeenskomst kunne faae 1, 2 a 3 franske Silke= eller engelske Kastorhatte aarligen. En Kjøbmand H. Cohn, der fornemmelig er forsynet med Alt hvad Herrer bruge til deres Eqvipering, har oprettet det herværende Establissement.
Viborger Samler, 1841-12-24
Fredericia, den 15de Decbr. En beklagelig Sø ulykke har her tildraget sig, idet Skipper C. N. Brandt, førende Jagten "Ulrikke Augustad, drægtig 11 Læster, paa Reisen fra Flensborg til Frederikshavn, i Mandags Aftes imellem Kl. 5 og 6, havde med en Matros og en Dreng begivet sig i en liden Pram, der kantrede og begrov dem alle i Bølgerne. Prammen, 3de Aarer og Skipperens Hat ere fundne og Jagten af Lodserne bragi Havnen og overgiven til Øvrigheden. Det maa beklages, at Skipperen, der vilde til Byen for at clarere sin Strømtold, havde begivet sig ud i en saa ringe Pram, eftersom der havdes en stor Jolle ombord. Drengen havde ogsaa bedet Capitainen om at tage den større Jolle, men denne vægrede sig herved, hvorpaa Drengen, forudseende deres fælleds Skjæbne, sagde Farvel til den ene Matros, som blev tilbage paa Jagten, med Tilføiende, at han aldrig vilde faae ham at see mere! (Ab. A.)
Viborger Samler, 1841-12-24
By- og Herredsfoged Heiberg i Sæby har, i Anledning af Hr. Bøggilds Jnserat i Aalb. Avis, Retstilstanden i Vensyssel angaaende, i samme Blad oplyst: at de i Skjæve Sogn dræbte Personer stadigen og saa godt som indtil deres Død have været underkastede Justitiens Forfølgelse; samt at han (Heiberg) først efterat have afhørt 70 Personer førtes paa rette Spor efter Drabsmændene, saaledes at han kunde aflevere Sagen, over 50 Ark stor, til Commissionen. Endvidere benægter Hr. Heiberg paa det bestemteste: at noget Tyveri, hvorved har været opgivet endog det mindste Spor til Opdagelse af Samme, for ham har været anmeldt, uden at være bleven forfulgt. – Til Hr. Proprietair Formanns sidste Jnserat (see Nr. 203 af d. Bl.) meddeler Hr. Heiberg ligeledes nogle Oplysninger, der give Sagen et ganske andet Udseende, efterat den, som Hr. H. udtrykker sig, er afført Hadets Kaabe, og fremstillet i sin nogne Sandhed."¬
Viborger Samler, 1841-12-24
Hr. Cand. chir. Michelsen i Thisted har nu i Aalb. Av. taget til Gjenmæle i Anledning af Hr. Districtslæge Nyrups Jnserat i samme Bl. (see Nr. 200 af d. Bl.), det han anseer fremkaldt af, at Hr. Districtslægen ikke under hans Sygebesøg paa Morso. Dengang Michelsen blev kaldet til Skolelærer Jensen i Sønder Draaby, leed denne af Gigtfeber, hvilket M. ogsaa trøster sig til at documentere for det rette Forum; men nu, da Hr. Districtslægens Avertissement kommer frem for Lyset, er det omtrent en Maaned siden dette Sygebesøg, og i den Tid kan Patienten gjerne have gjennemgaaet mange Sygdomme. Overeensstemmende med Cancelliets allerunderdanigste Jndstilling har Hs. Maj. Kongen under 17de November, bifaldt: at Løgstøer maa fremdeles med Hensyn til Communalvæsenet blive uden Forbindelse med den øvrige Deel af Løgsted Sogn og beholde en særegen Communalbestyrelse, der i Lighed med hvad Anordningen af 24de Octbr. 1837 bestemmer og med de Modificationer, som Byens særegne Forhold kræver, bliver at ordne ved et Regulativ, hvortil der af Birkedommeren og Stedets to eligerede Mænd bliver at udarbeide et Forslag, som igjennem Amtmanden bliver at indsende til Cancelliet. Hs. Majestæt har derhos endvidere paalagt Cancelliet at tage under Overveielse, om der ikke maatte være Anledning til at tilstaae Løgstøer fuldkommen Kjøbstadsret, i hvilken Henseende den fornødne Correspondence er blevet indledet.
Viborger Samler, 1841-12-24
Af et Jnserat i Randers Avis erfares, at St. St. Blicher har hos Boghandler Steen et Bind Digtninger under Pressen; et andet Bind ligger i Digterens Pult, og endnu eet kunde snart fuldendes. Dertil – siger St. Bl. – har jeg flere Udkast; men som maa henligge, og Gud veed hvorlænge, hvis ikke mit længe nærede Onske kan gaae i Opfyldelse. Og af mine mange Sorger er det mig den tungeste: at jeg maaskee maae lade de fleste af disse Skizzer ufuldendte. - Mine Landsmænd, der have viist mig saamegen Yndest baade i Ord og Daad, kunde krone mit Haab paa en Maade, der hverken var betyngende for dem eller nedværdigende for mig, hvorved jeg var istand til selv at vorde Forlægger, istedetfor at lade en Boghandler tage den større Fortjeneste. - Planen er den: at Een eller flere, hver i sin Kreds, samlede Abonnenter, tilstillede mig Planerne, og efter Værkernes Modtagelse Pengene derfor. Blev da Abonnementet nogenlunde talrigt, vilde jeg sættes istand til at holde Capellan (som forhaabentlig ei vilde negtes mig) og Abonnenterne derhos erholde mine Værker for Bogladepriis."
Viborger Samler, 1841-12-24
Ledigt Embede. Told- og Consumtions-Jnspecteur Embedet i Aarhuus. Gage 2600 Rbd.
Viborger Samler, 1841-12-24
Entledigelser og Udnævnelse. Under 21de December har det allernaadigst behaget Hs. Maj. Kongen at meddele Capitain og Batterichef i det Kgl. Artillericorps Anton Frederik v. Ticherning, Rid. af Dog, efter Ansøgning, Afsked i Naade af Krigstjenesten, paa de i de allerhøieste Resolutioner af 6te og 3de f. M. fastsatte Vilkaar, nemlig med Behold af hans havende Gage, Cantonnementstillæg og Qvarteerpenge i Pension. - Under 19de Dennes er Reebslagermestersvend ved Holmen N. H. Smith entlediget i Naade, med Pension, fra 1ste Januar næste Aar at regne. - Under f. D. er Exam. juris J. C. Draskau udnævnt til Copiist ved Holmens Contoirer.
Viborger Samler, 1841-12-24
Efter nærmere Meddelelse, vi den 21de De, have modtaget fra Thune Herred ved Roeskilde, er det ikke Tungekræft, der har viist sig blandt Hestene i dette Herred, men alene Lungesyge, der kun har angrebet faa Heste. Det er ligeledes meddeelt os, at den Tungekræft, Klove og Yver syge, der ogsaa er temmelig almindelig i samme Egn, ingenlunde er ondartet, og saavidt vides, endnu intet Qvæg creatur er død deraf i Herredet, hvorimod flere ere døde i Roeskilde By. (Dagen)
Viborger Samler, 1841-12-24
J Roeskilde Avis bekjendtgjøres en Attest fra Politimesteren Justitsraad Foss, hvorefter Kjødet af en Stud, der var død af Tungekræft, af tvende Dyrlæger er befundet uskadeligt for Sundheden.
Viborger Samler, 1841-12-24
Den 8de Juli n. A. ville vi faae en meget betydelig Solformørkelse, og da vi i mange Aar ikke have havt nogen, der i Størrelse kommer denne nær, optage vi efter Prof. Ursins Fremstilling i "Folkecalenderens følgende Beskrivelse: "Solformørkelsen den 8de Juli sees i hele Danmark, overhovedet i Europa, den største Deel af Asien, det nordlige Africa, en liden Deel af Nyholland og Ny-Guinea i Australien. Hvor Formørkelsen er størst, er den total eller hele Solen bedækket af Maanen; Linien for den centrale Formørkelse og det smalle Jordbælte, hvor Formørkelsen er to tal, gaaer igjennem Portugal og Spanien, en Deel af det indlige Frankerig, igjennem Vorditalien, Østerrig, Ungarn Rusland, Mellemasien. Saaledes vil Wien see Formørkelsen total. J Kjøbenhavn vil Formørkelsen begynde Kl. 5, 47 Min. Form. og ende Kl. 7, 44 Min Form. Naar den et paa sit Høieste omtrent Kl. 6 3/4 Form. vil næsten 10, nøiagtigere 9 Tolvtedele være formørket. Omtrent samme Størrelse har Formerkelsen overalt i Danmark, dog er den noget større paa de sydligere og østligere Steder, end paa de nordligere og vestligere Steder. Fra Altona, hvor Formørkelsen begynder Kl. 5, 33 Min. Form., ender Kl. 7, 25 Miin. Form., er dens Størrelse fulde 10 Tolviedeele. Paa Jsland er Formørkelsen mindre. For Reikiavig begynder den Kl. 3, 57 Min. Form. og ender Kl. 5, 23 Min; der bliver den ikke større end 3 Tolvtedele." (Bla Td.)
Viborger Samler, 1841-12-24
Døde. Kjøbenhavn: Thee- og Porcellainhandler David Foght, 54 Aar; Charlotte Frederikke Rantzau, f. Dahl, Emma Nathalia Adelaide Willerup, 27 Aar; Johanne Lehmann, f. Lassen, 18 Aar; Ane Margrethe Jørgensen, 5 Aar; Linnedvævermester Jürgen Peter Büllner, 67 Aar; Jfr. Anna Jæger, 64 Aar; Jfr. Magrethe Cathrine Nielsen, 53 Aar; Skomagermester Søren Hansen, 37 Aar; Louise Birgitte Veigel, f. Lassen, forhenværende Hofarchivarius, Etatsraad Peder Jacobsen Spiir, 82 Aar; Frøken Oline Frederikke Hornemann, (Datter af afdøde Dr. Prof. Theol. C. F. Hornemann); Vare- og Vexelmægler Johannes Gregorius Veith, 71 Aar, Kobbersmedmester Hoffmann, Karen Christine Johansen, f. Weidemann, 31 Aar. Ved Tallotteriets 1398de Trækning i Altona, den 21de December, udkom: Nr. 16, 76. 75, 50. 67.
Viborger Samler, 1841-12-24
J denne Trækning er i Collectionen her i Byen vundet en Terne paa Nr. 16. 50. 67.
Viborger Samler, 1841-12-24
Paa anden Juledag prædiker til Høimesse i Domkirken, som begynder Kl. 10. Hs. H. Hr. Biskop Øllgaard, Emb. af Dog. og Dom.; i Søndresogns Kirke Hr. Pastor Ursin.
Viborger Samler, 1841-12-24
AVERTISSEMENTS. Tirsdagen den 28de Decbr., Kl. 7 Aften, afholdes den aarlige Generalforsamling i Viborg Klub.
Viborger Samler, 1841-12-24
Førstkommende Onsdag, den 29de Dennes, afholdes Borgerbal paa Raadstuen. - Musikken bliver fra Randers. Stearin og Voxlys kan faaes paa Apotheket i Viborg.
Viborger Samler, 1841-12-24
Et Parti sorte & coul. saavel glatte som sigurerede Thibets, Alpaccos, Orleans, Lyster og Parisienne, faaes til særdeles billig Priis hos D. Philipsen.
Viborger Samler, 1841-12-24
Nogle Fjerdinger godt Herregaards=Smør, ere at faae tilkjøbs hos J. Jensen. Af Tavlesukker – et nyt Fabricat – har jeg modtaget som Prøve, et lidet Parti, der sælges for 27 s. J. Jensen. pr. Pd. En dobbelt Skorsteens Jndretning med 6 Huller, Oøn og Kobber=Theekjedel, vog 22 A., kan faaes paa Høiriis L. Lund.
Viborger Samler, 1841-12-24
Auction. Onsdagen den 5te Januar førstkommende og følgende Dag bliver ved offentlig Auction bortsolgt circa 400 Tylter Ege Pibestaver, som ere inddrevne paa Hillerslev-Hundborg Herreders Forstrand. Auctionen begynder hver Dags Formiddag Kl. 9, først i Wixøe, derefter i Fæbbersted, Hand sted, Klitmøller, Wangsaa og Woruper. Det bemærkes: at Staverne ere lidet over 6 Fod lange, 3 Tommer tykke og 6 Tommer brede. Conditionerne bekjendtgjøres paa Auctionsstederne, hvortil de Lysthavende indbydes. Herredscontoiret i Thisted, den 18de December 1841. Nellemann.
Viborger Samler, 1841-12-24
Placat. Torsdagen den 30te d. M., Formiddag Kl. 10, bliver efter bregjæring af Viborg Amtstue, foretaget Auction paa Viborg Raadhuus over et Viborg Bispestol tilhørende Qvantum oplagt Tiendekorn for Aaret 1841, bestaaende af: circa 120 Tønder Rug, 130 – Byg 90 Havre. Conditionerne erfares ved Auctionen og ere forinden til Eftersyn her paa Contoiret. Viborg, den 24de December 1811. E. Selmer.
Viborger Samler, 1841-12-24
Proclama. Creditorerne i Dødsboet efter Jomfru Ellen Cathrine Sadolin, her af Byen, indkaldes herved med 12 Ugers Varsel til for undertegnede Executor testamenti at anmelde og legitimere deres Krav. Viborg, den 13de December 1811. C. Møller.
Viborger Samler, 1841-12-24
Ved Proclama som læses ved Under- og Overretten, ere Creditorerne i Dødeboet efter Frue Kammerherreinde Birgithe Sophie Elisabeth de Sehestedt til Strandet, Fjends Herred, Viborg Amt, indkaldte med 12 Ugers Varsel til, for undertegnede Skifteforvalter at anmelde og beviisliggjøre deres paa Boet havende Fordringer; hvilket endvidere herved bekjendtgjøres til alle Vedkommendes Efterretning. Fjends Nørlyng Herreders Skifteret. Viborg, den 17de F. Eberlin. December 1841.
Viborger Samler, 1841-12-24
Nye Qvartals-Bestillinger paa Til "Viborg Stiftstidende, der, foruden Tillægsblade, udgives fire Gange ugentlig, bedes snarest anmeldte til nærmeste Postcontoir, hvor Subscription modtages. For Viborg By og Omegn behager man at gjøre Anmeldelse til Udgiveren.
Viborger Samler, 1841-12-27
69 Aarg. No. 209.
Viborger Samler, 1841-12-27
Kongelig allern, privilegeret Viborg. Stolidende. Forsendes med Brevposten i Danmark og Hertugdømmerne. adresse Mandagen den 27de December 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-12-27
Udenlandske Efterretninger. Storbritannien og Jrland. Af de Europæere, der i denne Tid gieste Staden New-York, tildrage især Prindsen af Joinville og Lord Morpeth sig meget Opmærksomhed. Ved et Gjestebud, som de i New-York bosatte Englændere gave til Ære for Lorden, yttrede Denne i Anledning af en af ham udbragt Togst, at de Jndivider, hvis Planer gik ud paa at bevirke en Krig, imellem Nordamerica og Storbritannien, vilde paadrage sig et uhyre stort Ansvar. – Municipalitetet i New-York havde for Prindsen af Jonville arrangeret en Fest i Astonhouse; man var, for ikke at give nogensomhelst Foranledning til Udgydelse af heftige Declamationer, bleven enig om at undgaae at berøre ethvert Forhold til Storbritannien og den britiske Nation. J den Tale, Lord Morpeth ved denne Leilighed holdt, og hvori han med Roes omtalte den høie Gjest - Prindsen af Joinville – betegnede han det frie Folkevalg, som Prindsens Fader havde at takke for Thronen, som det Princip, der i Frankerig, America og England ansees med Ret for at være det eneste sande Grundlag for en god Regjering.
Viborger Samler, 1841-12-27
Efter de sidste Beretninger fra Montevideo af 26de Septbr. har den derværende Regjering (Præsident Ribera) antaget Englands Mægling i Striden med Buenos=Ayres. Forholdenes Udjævning vil imidlertid være forenet med uhyre store Vanskeligheder, saafremt det er sandt, at Præsidenten i Buenos=Ayres, Rosas, skal have vægret sig ved at erkjende Montevideos Uafhængighed, saalænge Ri bero staaer i Spidsen for sidstnævnte Stat. Den franske charge d'affaires i Buenos=Ayres skal have erklæret, at en saadan Forbeholdenhed fra Rosas Side er aldeles ugyldig, da den strider imod Jndholdet af den sidste, imellem Frankerig og Buenos=Ayres afsluttede Tractat, hvori Republiken Uruquays Uafhængighed udtrykkelig stipuleres. Man vil endog vide, at den franske Diplomat skal have forlangt sine Passer, og erklæret, at kun franskt Krudt, vilde være istand til at bringe Præsident Rosas til Fornuft. Man er derfor tilbøielig til at antage, at en ny Blokade snart vil finde Sted. Frankerig. Man kan ikke negte det, at Dupotys Sag staaer meget betænkeligt. Domfældes denne Mand, da ere Udsigterne for den franske Journalistik kun slette Flere af Oppositionens Journaler, ja endog Journaler la Presse, dadle Generalprocureurens Forhold imod Redacteuren af Journ. du Peuple.
Viborger Samler, 1841-12-27
Hamborg. Det kgl. preussiske General-Postamt har under 18de Decbr. bekjendtgjort, at – ifølge en Meddelelse fra den keiserlige russiske Over-Post Auctoritet –er den 3die Decbr. den fra Staden Tilsit i Østpreussen, til St. Petersburg afsendte Brev=Postsæk, der ogsaa indeholdt den fra Berlin under 30te Novbr. afsendte Correspondents til og over St. Petersburg og Moskau, tabt imellem Narwa og Jamburg, samt at den senere – trods alle trufne Forholdsregler for atter at bringe Postsækken tilveie ikke er funden.